**FIȘA MĂSURII M 2.3**

Denumirea măsurii: **Sprijin pentru înființarea și dezvoltarea de structuri asociative în teritoriul GAL Ștefan cel Mare**

**CODUL Măsurii: M 2.3**

**Măsura / DI: M 2.3 / 1A**

**Tipul măsurii: □** INVESTITII

**X SERVICII**

□ SPRIJIN FORFETAR

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Viabilitatea economică, urmată de dezvoltarea exploatațiilor (cu efecte pozitive multiple la nivelul regiunii, din punct de vedere socio-economic), reprezintă principalul obiectiv al asocierii. Asocierea pentru producție, procesare și marketing, sau cel puțin pentru una dintre aceste componente, poate crește șansele de dezvoltare ale producătorilor și poate modifica structura ecosistemului agriculturii românești.

**Necesitatea sprijinului**

În Romania există foarte puține forme asociative cu scop economic funcționale în agricul­tură (asociații, cooperative), iar pe aria GAL-ului Ștefan cel Mare există doar câteva astfel de entități. Pentru că acestea nu se formează de la sine, considerăm că au nevoie de spri­jin individualizat pentru constituire și consolidare, până când organizația devine suficient de stabilă și solidă din punct de vedere economic. Acest sprijin trebuie să vină din partea unor organizații cu expertiză în facilitare comunitară și dezvoltare economică rurală, pen­tru a demara un proces de incubare de *start-up*-uri asociative. Demersurile de înființare și dezvoltare de forme asociative (cooperative, asociații agricole cu scop economic): — asi­gură dezvoltare pentru mai mulți beneficiari direcți și indirecți de pe teritoriul GAL-ului Ștefan cel Mare; — rezolvă nevoile economice, dar și de coeziune socială la nivelul comu­ni­tății; — se bazează pe resursele locale; — se integrează în strategia locală, producând siner­gie și complementaritate cu alte proiecte din strategie; — se poate constitui într-un motor de dezvoltare economică a fermierilor din zonă, implicit prin efectul multiplicator al măsu­rii; — face ca fermierii individuali să poată beneficia de o rată mai mare de ajutor nerambursabil.

**Acordarea sprijinului**

În contextul acestor informații, măsura propune o dezvoltare în două faze, delimitate de momentul înregistrării juridice, care coincide, totodată, cu definitivarea unui plan de afaceri matur, viabil, ce urmează sa fie validat de piață.

Prima fază poate include:

1. Analiza resurselor locale, identificarea profilului comunității;

2. Contactarea comunității în care va avea loc intervenția;

3. Training / workshop (discuții facilitate) pentru membrii grupului de inițiativă.

Toate aceste activități se finalizează cu formalizarea structurii asociative și definitivarea planului de afaceri.

A doua faza poate include:

1. Demararea activităților economice conform asumărilor din planul de afaceri (cooperativă / asociație agricolă);

2. Asistența intensivă pentru management, marketing și creșterea capitalului social;

3. Co-implementarea și maturizarea inițiativei;

4. Asistența în creșterea capacității și stabilizarea proceselor de management, marketing.

Aceste faze reies și din inventarierea activităților eligibile, important fiind să fie înțelese ca un tot, și nu separat.

Obiectivele sunt în conformitate cu Reg. (UE) nr. 1305/2013, cap. II, art. 4 și vizează obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă, totodată favorizând și creșterea competitivității agriculturii.

Obiectivul măsurii este asigurarea de servicii de asistență pentru dezvoltarea de structuri aso­ciative și contribuie la obiectivele SDL de sprijinire a micilor producători prin acces la piață.

**Obiectiv de dezvoltare rurală:** Favorizarea competitivității agriculturii.

**Obiective specifice ale măsurii:** Îmbunătățirea performanțelor generale ale exploatațiilor agricole din teritoriul GAL Ștefan cel Mare, prin creșterea competitivității activității agricole, a diversificării activităților agricole și prin creșterea calității produselor obținute; Respectarea standardelor comunitare aplicabile;Creșterea valorii adăugate a produselor agricole prin procesarea produselor la nivelul fermelor din teritoriul GAL Ștefan cel Mare și comercializarea directă a acestora.

**Măsura contribuie la prioritatea prevăzută la art. 5, Reg. (UE) nr. 1305/2013:**

P1: Încurajarea transferului de cunoștințe și a inovării în agricultură, silvicultură și în zonele rurale ca prioritate principală și ca priorități secundare:

P2: Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor.

P3: Promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultură.

P4: Refacerea, conservarea și consolidarea ecosistemelor legate de agricultură și silvicultură.

P5: Promovarea utilizării eficiente a resurselor și sprijinirea tranziției către o economie cu emisii reduse de carbon și reziliență la schimbările climatice în sectoarele agricol, alimentar și silvic.

P6: Promovarea incluziunii sociale, a reducerii sărăciei și a dezvoltării economice în zonele rurale.

**Măsura corespunde obiectivelor art.** **35** **din Reg. (UE) nr. 1305/2013**.

**Măsura contribuie la Domeniul de intervenție**. 1A: Încurajarea inovării, a cooperării și a creării unei baze de cunoștințe în zonele rurale (*Art. 5, al. 1, lit. a din Reg. (UE) nr. 1305/2013*)

**Măsura contribuie la obiectivele transversale ale Reg. (UE) nr. 1305/2013:** mediu, climă, inovare.

**Complementaritatea cu alte măsuri din SDL**: M 1.1 (DI: 1A)

**Sinergia cu alte măsuri din SDL:** M 2.1 / 2A; M 2.2 / 2A; M 2.4 / 2B

**2. Valoarea adăugată a măsurii**

Valoarea adăugată a măsurii este dată de următoarele elemente:

• Susținerea unei dezvoltări participative a structurii asociative, ce se va concentra pe asigurarea viabilității economice a acesteia, în contextul asigurării funcțiilor necesare pentru membri (producție, depozitare, procesare, desfacere etc.);

• Focalizarea pe susținerea micilor producători (îndeosebi cei cu 8.000 - 30.000 SO);

• Dezvoltarea unui model sustenabil de integrare a produselor locale pe piață;

• Crearea unui cadru propice transferului de informație relevantă pentru fermieri;

• Efectul asupra opțiunilor oferite consumatorilor (diversificarea ofertei de produse românești, proaspete și sănătoase);

• Creșterea capitalului social la nivelul GAL-ului;

• Crearea de structuri asociative în comunitate, cu potențial de coagulare a unor inițiative sociale în subsidiar activității economice;

• Încurajarea fiscalizării și creșterii numărului de persoane care contribuie la sistemele de asigurări de sănătate și asigurări sociale;

• Creșterea coeziunii la nivelul GAL Ștefan cel Mare, concretizată prin relații profesionale între fermieri, relații comerciale și transfer de inovație.

**3. Trimiteri la alte acte legislative**

* R (UE) Nr. 1303/2013;
* R (UE) Nr. 1307/2013;
* R (UE) nr. 637/2008 al Consiliului si a R (UE) nr. 73/2009 al Consiliului;
* R (UE) nr. 1242/2008 de stabilire a unei tipologii comunitare pentru exploatații agricole;
* Legea cooperației agricole nr. 566/2004 cu completările și modificările ulterioare, pentru beneficiarii cooperative agricole;
* Legea nr. 1/2005 privind organizarea și funcționarea cooperației, cu completările și modificările ulterioare, pentru beneficiarii societăți cooperative agricole;
* Ordonanța Guvernului nr. 37/2005 privind recunoașterea și funcționarea grupurilor și organizațiilor de producători, pentru comercializarea produselor agricole și silvice, cu completările și modificările ulterioare, pentru beneficiarii Grupuri de producători);
* Ordin 57 din 2010 pentru aprobarea Normei sanitare veterinare privind procedura de autorizare sanitară veterinară a unităților care produc, procesează, depozitează, transportă și/sau distribuie produse de origine animală cu modificările și completările ulterioare.

**4. Beneficiari direcți / indirecți (grup țintă)**

Beneficiari direcți pot fi:

**PARTENERIATE,** constituite în baza unui **ACORD DE COOPERARE,** formate din minim două entități și în a cărui componență să fie cel puțin un partener din categoriile de mai jos:

• Fermieri, cooperative, grupuri de producători;

• Microîntreprinderi și întreprinderi mici;

• Organizații neguvernamentale;

• Consilii locale;

• Unități școlare, sanitare, de agrement și de alimentație publică.

Forma asociativă creată ca rezultat al proiectului trebuie să aibă sediul în teritoriul GAL.

Parteneriatul poate fi constituit și din persoane fizice, cu condiția ca liderul de proiect să fie cel puțin PFA, II, IF (înființate în baza OUG nr. 44/2008, cu modificările și completările ulterioare).

Beneficiari indirecți:

* populația locală din teritoriul GAL;
* întreprinderi și societăți comerciale din domeniul agricol, turism și alimentație publică, sănătate, educație, etc.

**5. Tip de sprijin**

* Rambursare a costurilor eligibile suportate și plătite efectiv.
* Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului, în conformitate cu art. 45(4) și art. 63 ale R. 1305/2014.

**6. Tipuri de actiuni eligibile si neeligibile**

**Acțiuni eligibile:**

Sunt eligibile toate tipurile de operațiuni care sunt în concordanță cu regulile generale din Regulamentele Europene, prioritățile stabilite pentru dezvoltarea locala – LEADER și obiectivele și prioritățile stabilite în Strategia de Dezvoltare Locală.

Prin această măsură se vor finanța:

pentru Faza 1

— Analize ale potențialului de producție;

— Elaborare studii de piață;

— Consultanță în elaborarea planului de afaceri;

— Consultanță în elaborarea documentelor constitutive (fiscală și juridică);

— Organizare a întâlnirilor comunitare;

— Facilitare comunitară.

pentru Faza 2

— Organizare de sesiuni de instruire în managementul structurilor asociative;

— Organizare de vizite de studiu;

— Consultanță în diversificarea produselor și serviciilor;

— Creșterea capacității pentru furnizarea de servicii specifice;

— Consultanță în crearea de noi parteneriate cu alte entități similare care să contribuie la formarea unei rețele;

— Consultanță tehnică;

— Consultanță juridică;

— Consultanță de recrutare a resursei umane;

— Elaborare de materiale informative relevante structurilor asociative;

— Organizare de evenimente de promovare (degustări, târguri, schimburi de experiențe, seminarii pe diferite track-uri — implicare în comunitate CSR);

— Elaborare de suporturi de curs;

— Creare de marcă;

— Monitorizare și raportare periodică;

— Elaborare de strategii de promovare;

— Elaborare de planificare strategică pentru funcționare;

— Mediere;

— Consultanță financiară (dezvoltarea unui model de gestiune adaptat);

— Consultanță în atragerea de fonduri.

**7. Condiții de eligibilitate**

* Solicitantul trebuie sa se încadreze în categoria beneficiarilor eligibili;
* Solicitantul va depune un acord de cooperare care face referire la o perioadă de funcționare cel puțin egală cu perioada pentru care se acordă finanțarea;
* Pentru proiectele legate de lanțurile scurte de aprovizionare, solicitantul va depune un studiu/plan, privitor la conceptul de proiect privind lanțul scurt de aprovizionare;
* Pentru proiectele legate de piețele locale, solicitantul va prezinta un concept de marketing adaptat la piața locală care să cuprindă, dacă este cazul, și o descriere a activităților de promovare propuse;
* Proiectul de cooperare propus va fi nou și nu va fi în curs de defășurare sau finalizat;
* Dacă este cazul, solicitantul va respecta definițiile cu privire la lanțurile scurte de aprovizionare și piețele locale stabilite în conformitate cu prevederile din articolul 11 din Regulamentul (UE) nr. 807/2014.

**8. Criterii de selecție**

Criteriile de selecție ce se vor aplica la selecția proiectelor depuse pe această măsură vor fi:

* Dezvoltarea unei structuri asociative care să includă funcții integrate (flux operațional complet *ex consiliere:* producție, depozitare, marketing, procesare);
* Dezvoltarea profesională și implicarea (asigurarea sustenabilității post-proiect);
* Realizarea unui pachet complet: (a) 1 vizita de studiu (min. 3 zile); (b) 2 sesiuni de curs (tehnic și management) de minim 60 de ore pentru membrii structurii asociative / toți membrii; (c) servicii de consiliere și *tutoring* (co-implementare) pentru CA și manager de vânzări;
* Relevanța structurii de membri în acord cu SDL (prioritizarea fermelor mici și medii — aflate în dificultate cu privire la accesul pe piață): punctaj descrescător de la min. 60% din membri cu ferme sub 12.000 SO; min 40% din membri cu ferme sub 12.000 SO; min 20% din membri cu ferme sub 12.000.

Criteriile de selecție vor asigura dezvoltarea echilibrată a agriculturii din teritoriul GAL Ștefan cel Mare — ponderea criteriilor de selecție realizându-se în funcție de SDL și analiza SWOT.

**9. Sume (aplicabile) și rata sprijinului**

Rata sprijinului public nerambursabil va fi de 100% din totalul cheltuielilor eligibile și nu va depăși 40.826,73 Euro, cu excepția costurilor directe aferente investițiilor incluse în planul de marketing, pentru care se vor aplica procentele de sprijin prevăzute în Anexa II, punctul 17(3) din Reg. UE nr. 1305 / 2013.

**10. Indicatori de monitorizare**

* Numărul de exploatații agricole / beneficiari sprijiniți;
* Numărul de proiecte ce au componente inovative sau de protecția mediului;
* Numărul total de operațiuni de cooperare sprijinite în cadrul măsurii de cooperare [articolul 35 din Regulamentul (UE) nr. 1305/2013;
* Cheltuielile publice totale.